laion/Wikipedia-Exotic huggingface dataset:
גזה פריד

גזה פריד (בהונגרית: Frid Géza;‏ סיגט, 25 בינואר 1904 – אמסטרדם, 13 בספטמבר 1989) היה מלחין, פסנתרן יהודי-הונגרי-הולנדי, זוכה פרס בלה בארטוק–דיטה פאסטורי (לאחר מותו, 1990). גזה פריד נולד במשפחה יהודית והופעתו הפומבית הראשונה הייתה כבר ב-1910 בגיל שש. ב-1912 עברעם משפחתו לבודפשט. בין 1912 לבין 1924, היה תלמידם של אימרה קירי-סנטו (הו'), של בלה בארטוק (פסנתר) ושל זולטאן קודאי (הלחנה) באקדמיה למוזיקה ע"ש פרנץ ליסט בבודפשט. הוא נתן קונצרטים בערים הגדולות באירופה (1926: איטליה). ב-1927, רביעיית מיתרים הראשונה שלו הושמעה בבודפשט ובלונדון. בשנת 1929 התיישב באמסטרדם. יצירותיו זכו להכרה בינלאומית (צרפת, שווייץ, ארצות הברית). במהלך הכיבוש הגרמני בין 1940 לבין 1945 הוא - כמו אמנים הולנדים אחרים - מחה בשביתה. הוא נמלט מהמאסר והגירוש של יהודים זרים מהולנד. פריד קיבל אזרחות הולנדית ב-1948. בשנים 1948–1949 היה במסע הופעות דרך אינדונזיה. הוא השתתף ב-48 קונצרטים. לאחר מכן קיבל את תפקיד המנצח של התזמורת הפילהרמונית של רדיו ג'קרטה. כתוצאה מכך קיבל פרסים והוקרה רבים. בשנת 1951, החל במסע הופעות שני באינדונזיה דרך מצרים. לאחר מכן נערכו סיורים נוספים באנגליה, מסע שלישי באינדונזיה, בישראל (1962), בברית המועצות (1963) יחד עם הזמרת ארנה ספורנברג (Erna Spoorenberg). סיורים נוספים התקיימו בשנים הבאות (שוב ישראל, טורקיה, איטליה, באמריקה הצפונית ובאמריקה הדרומית (1965), ונצואלה, ארצות הברית, קנדה). בין 1964 לבין 1969 הוא היה מורה למוזיקה קאמרית בקונסרבטוריון אוטרכט. ב-1937 התחתן עם הפסנתרנית-זמרת אלה ואן הול. פרס בלה בארטוק–דיטה פאסטורי (Béla Bartók–Pásztory Ditta) (לאחר מותו, 1990) Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest:Akadémiai. 1994. מסת"ב 963-05-6422-X (לקסיקון ביוגרפי הונגרי. עורכת ראשית אגנש קניירש) Ki kicsoda? Életrajzi lexikon magyar és külföldi személyiségekről, kortársainkról. 4. átdolgozott, bővített kiadás. Szerkesztette: Hermann Péter. Budapest, Kossuth, 1981 (מי זה מי? לקסיקון בני זמננו) A magyar muzsika könyve. Szerkesztette: Molnár Imre. Budapest, Havas Ödön, 1936 (ספר המוזיקה ההונגרית) Révai új lexikona VII. (Fej–Gak). Főszerk. Kollega Tarsoly István. Szekszárd: Babits. 2001. מסת"ב 963-927-241-8 (הלקסיקון החדש של רוואי) Új magyar életrajzi lexikon II. (D–Gy). Főszerk. Markó László. Budapest: Magyar Könyvklub. 2001. מסת"ב 963-547-414-8 (לקסיקון ביוגרפי הונגרי חדש) Szabolcsi Bence-Tóth Aladár: Zenei lexikon I-III. Átdolgozott új kiadás. Főszerkesztő: dr. Bartha Dénes, szerkesztő: Tóth Margit. Budapest, Zeneműkiadó Vállalat, 1965 W. Paap: Symfonische études van G. F. (1955) W. Wijdeveld: G. F. Sonorum speculum (1964) W. Paap: De componist G. F. (1970) Frid Géza „Búcsúzunk” (Muzsika, 1989) אתר האינטרנט הרשמי של גזה פריד מדיה וקבצים בנושא גזה פריד בוויקישיתוף גזה פריד, באתר MusicBrainz (באנגלית) גזה פריד, באתר Discogs (באנגלית)
אנצאריה

אנצאריה (בערבית: انصارية) היא עיירה לבנונית הממוקמת בנפת צידון שבמחוז דרום לבנון. העיירה אנצאריה נמצאת כ-66 ק"מ דרומית מביירות בירת לבנון, 19 ק"מ דרומית מהעיר צידון, ו-17 ק"מ צפונה מהעיר צור. גובהה של העיירה כ-144 מטרים מעל פני הים והיא משתרעת על פני שטח המוערך בכ-7.34 קמ"ר. השטח הסלעי למחצה הוא הרחבה טבעית של גבעות ג'בל אמל. העיירה משקיפה על הים התיכון וגובלת מדרום וממערב בעיירה אדלון, מצפון בעיירה אל-לוביה, וממזרח בעיירה באבליה. ממזרח לעיירה עוברת האוטוסטרדה של ביירות-דרום, וממערב לה עובר כביש החוף הראשי. באנסאריה ישנו מקדש היסטורי של "מוחמד אל-אנסארי", שיש משערים שמסיבה זו נקראת העיירה אנסאריה. במקדש מבקרים רבים מהעיירה ומהכפרים השכנים. העיירה מלאה במונומנטים היסטוריים, וניתן לחלק את האזורים הארכאולוגיים שלה לשלושה: האזור המרכזי, בו נמצאים עדיין חלק מבתי העיר העתיקה. בעומק של שני מטרים נמצאו רצפת פסיפס ומטבעות שמקורם ככל הנראה מהתקופה הביזנטית. ייתכן ששרידים מבתי האבן מהריסות התקופה הביזנטית שימשו לבניית בתים. האזור המזרחי נקרא יפד, וזוהי גבעת עפר שבה נמצאו סרקופגים מעופרת, מעוטרים בציורים של חזית מקדש. ייתכן ששטח זה הוא אזור קבורה. השטח המערבי, שהוא מדרון המשקיף על הים, מכיל קברים חצובים בסלעים בצורת קשתית. יש שני חללים צדדיים מעוקלים, שם הוא הופך לצורת צלב. נראה כי בתקופות קדומות חווה האזור רעידת אדמה חזקה שהרסה חלק גדול ממנו וקברה עתיקות רבות. מדיה וקבצים בנושא אנצאריה בוויקישיתוף
אהטרי

אהטרי היא עיר בפינלנד. היא ממוקמת באזור דרום אוסטרובוטניה. בעיר יש 5,261 תושבים והיא משתרעת על שטח של 910 קילומטרים רבועים מתוכם 105 קילומטרים הם מקורות מים. השפה המדוברת בעיר היא פינית. אהטרי ידועה בגן החיות שלה ובמלון Mesikämmen שנמצא בה, מלון שתוכנן על ידי טימו וטואומו סוומלאינן, ונבנה בחלקו בתוך הסלע. האגם הגדול ביותר בסביבתה הוא Ähtärinjärvi. יש גם טחנת רוח עתיקה וקטנה יחסית בשם Vääräkosken Pahvi. אתר האינטרנט הרשמי של אהטרי (בפינית) מדיה וקבצים בנושא אהטרי בוויקישיתוף Media related to Ähtäri at Wikimedia Commons Municipality of Ähtäri – Official website
יוסף הוכגלרנטר

הרב יוסף הוכגלרנטר (ה'ת"ק, 1740 – א' בניסן ה'תקס"ז, 1807) היה רב ביאמפיל ובזמושץ' שבאותה תקופה היו שתיהן בפולין. מחבר הספר משנת חכמים על סדרת משנה תורה של הרמב"ם. נולד בשנת 1740 לרב יעקב יצחק, רבה של זמושץ' (כיום באוקראינה). בגיל 14 נשא את צפורה, בת דודו הרב יעקב חיים, רב בירוסלב. בהמשך נשא ב'זיווג שני' את אחותו של הרב שאול מאמסטרדם. בשנת 1758 החל לכהן כרבה של יאמפולי, ובשנת 1772, לאחר פטירת אביו, עבר לכהן כרב העיר זמושץ', בה כיהן עד סוף חייו. מחותנו היה הרב צבי הירש בושקא, רבן של קהילות אה"ו, שהיה תלמידו של אביו הרב יעקב יצחק. התכתב עם רבנים שונים, בהם רבי משה סופר בעל החת"ם סופר. הרב יוסף נפטר בזמושץ' בא' בניסן תקס"ז, 1807. משנת חכמים, על סדרת משנה תורה שכתב הרמב"ם. נדפס בין השנים 1790–1792. שו"ת אותות למועדים. הספר נותר בכתב יד ולא שרד. רבי שלמה קלוגר, שגם גדל אצלו כיתום במשך תשע שנים. רבי צבי הירש הלר. רבי מנחם מנדל מקוצק. דור דעה, הרב יקותיאל אריה קמלהאר, חלק א' עמ' קיד-קיז. לתולדות הקהילות בפולין, הרב צבי הירש הורוביץ (דרזדן), עמ' 291-297. מתוך ההקדמה לספרו משנת חכמים באתר אוצר החכמה. פנינים ומרגליות מאוצרותיו של הגאון רבי מנחם מנדל פומרנץ שליט"א, באתר דרשו, ‏16 באפריל 2024 יצחק אלפסי, הרבי מקוצק עמ' 29.
היגיינת שינה

המונח היגיינת שינה מתייחס להקפדה על ביצוע הנחיות פשוטות באופן עקבי במטרה לשפר את איכות השינה על ידי טיפוח הרגלי שינה טובים יותר. ההנחיות הללו לוקחים בחשבון לרוב את הגורמים ההתנהגותיים והסביבתיים שמשפיעים על איכות השינה של האדם. ההנחיות הנפוצות ביותר כוללות הקפדה על שינה באותה השעה מדי יום, לישון לכל הפחות 7 עד 8 שעות מדי לילה, הימנעות מביצוע פעילויות גופניות לפני שעת השינה, הפחתת החשיפה לאור בחדר השינה, הקפדה על יצירת סביבה חשוכה ושקטה בחדר השינה, הימנעות מחומרים ממריצים כמו אלכוהול, ניקוטין וקפאין בשעות שלפני השינה. הנחיה נפוצה נוספת היא להגביל את השימוש במכשירים אלקטרוניים, כמו טלוויזיות או טלפונים, במיטה, ובמקום זאת להשתמש במיטה רק לשינה ולמין. קושי להירדם בלילה וישנוניות ניכרת בשעות היום עלולים להיות סימנים להיגיינת שינה לקויה. הקונספט של היגיינת שינה זכה לראשונה לפופולריות בסוף שנות ה-70 כשיטה לסייע לאנשים עם נדודי שינה קלים עד בינוניים. עם השנים, הקונספט צבר פופולריות, ובעקבות כך היגיינת שינה הפכה לאסטרטגיה נפוצה עליה נוהגים להמליץ רופאים רבים עבור מגוון רחב של בעיות הקשורות לשינה. עם זאת, בעוד שההקפדה על היגיינת שינה הפכה נפוצה עם השנים, יעילותה להתמודדות עם בעיות שינה כרוניות נותרה שנויה במחלוקת. שעון צירקדי דרכים לשיפור השינה, מאמר שפורסם על ידי בית הספר לרפואה של אוניברסיטת הרווארד Irish, Leah A.; Kline, Christopher E; Gunn, Heather E; Buysse, Daniel J; Hall, Martica H (באוקטובר 2014). "The role of sleep hygiene in promoting public health: A review of empirical evidence". Sleep Medicine Reviews. 22: 23–36. doi:10.1016/j.smrv.2014.10.001. PMC 4400203. PMID 25454674. {{cite journal}}: (עזרה) Luyster, Faith S.; Strollo, Patrick J.; Zee, Phyllis C.; Walsh, James K. (1 ביוני 2012). "Sleep: A Health Imperative". Sleep. 35 (6): 727–734. doi:10.5665/sleep.1846. PMC 3353049. PMID 22654183. {{cite journal}}: (עזרה) Morin, CM; Bootzin, RR; Buysse, DJ; Edinger, JD; Espie, CA; Lichstein, KL (בנובמבר 2006). "Psychological and behavioral treatment of insomnia:update of the recent evidence (1998–2004)". Sleep. 29 (11): 1398–414. doi:10.1093/sleep/29.11.1398. PMID 17162986. {{cite journal}}: (עזרה) ערך זה הוא קצרמר בנושא בריאות. אתם מוזמנים לתרום לוויקיפדיה ולהרחיב אותו.
לב בורודולין

לב אברמוביץ' בורודולין (ברוסית: Лев Абра́мович Бороду́лин;‏ 25 בינואר 1923 – 21 בדצמבר 2018) היה צלם ישראלי, אשר התמחה בצילום ספורט. בוורודולין נולד בברית המועצות. בין 1940 ל-1941 למד לב במחלקה לאמנות של האוניברסיטה הממלכתית של מוסקבה לאמנויות הדפוס, אך סיים את התואר רק לאחר שהסתיימה המלחמה. הוא השתתף במלחמה הפטריוטית הגדולה (מלחמת העולם השנייה), והוענקו לו מדליות על הגנת מוסקבה ועל כיבוש ברלין. בזמן המלחמה הוא נפצע. הצילום נכנס לחייו לאחר סיום הלימודים. פרסומו הראשון התרחש בשנת 1947 בעיתון סטודנטים. בשנים 1950–1960 עבד כצלם בכתב העת אוגוניוק. הוא היה הצלם הראשון בברית המועצות שהשתמש באפקט עדשת עין דג. ספר שנת צילום אשר יצא בשנת 1964 מזהה את ליאו בורודולין ככוכב בצילום העולמי. בשנת 1967, העיתון היפני Asahi Shimbun הכריז עליו כהצלם הטוב ביותר של השנה. בשנת 1971 במינכן, הוענקה לליב מדליית זהב אולימפית על הישגים בתחום צילום הספורט. ב-1972 עלה לישראל והתגורר בתל אביב. בארץ המשיך לב בורודולין בעבודתו כצלם. הוא נפטר ב-21 בדצמבר 2018. אתר האינטרנט הרשמי של לב בורודולין Лев Бородулин: судьба фотографа как отражение истории Лев Бородулин. Раритеты фотохроники СССР. 1917–1991. דף שער בספרייה הלאומית של ישראל В Доме фотографии показывают Ж… Лев Бородулин. The Lion of Soviet Photography Лев Бородулин (1923) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לב בורודולין".
ירח אדום

ירח אדום (באנגלית: Red Riding Hood) הוא סרט פנטזיה רומנטי משנת 2011 בבימויה של קתרין הארדוויק והופק על ידי לאונרדו דיקפריו, מתסריט מאת דייוויד לסלי ג'ונסון. הסרט בכיכובה של אמנדה סייפריד. הסרט מהווה עיבוד מודרני לסיפור הילדים "כיפה אדומה" ומתמקד בכפר מבודד שנרדף על ידי איש זאב קטלני. ואלרי (אמנדה סייפריד), צעירה הנמצאת במשולש אהבה בין פיטר, אהוב ילדותה, לבין הנרי, חתנה המיועד, מגלה שלחיה מסוכן יש קשר אישי אליה, והיא נאלצת להתמודד עם חשדות סביב משפחתה ותושבי הכפר. הסרט יצא לאקרנים ב-11 במרץ 2011 על ידי אולפני האחים וורנר הוא קיבל ביקורות שליליות בדרך כלל מהמבקרים אך הכניס למעלה מ-97 מיליון דולר ברחבי העולם אל מול תקציב של 42 מיליון דולר. הסרט מתרחש בכפר קטן שבו התושבים חיים תחת איום קבוע של איש זאב שקטל כבר כמה מתושבי המקום. כאשר ואלרי מגלה שחיית הטרף הפכה פעילה יותר ומאיימת על חיי משפחתה, היא מגייסת עזרה מגברים בכפר כדי לצוד את המפלצת. עם הזמן, היא מגלה סודות אפלים על משפחתה ואהוביה, ומבינה שהאיש זאב עשוי להיות מישהו קרוב אליה. אמנדה סייפריד בתפקיד ואלרי גארי אולדמן בתפקיד האב סולומון שיילו פרננדז בתפקיד פיטר מקס איירונס בתפקיד הנרי לאזר ג'ולי כריסטי בתפקיד סבתא הסרט ירח אדום קיבל ביקורות מעורבות-שליליות. המבקרים ציינו את העיצוב הוויזואלי המרשים, אך מתחו ביקורת על העלילה הפשוטה והקלישאתית. באתר Rotten Tomatoes, הסרט קיבל ציון של 10%, וב-Metacritic, ציון של 29 מתוך 100. אתר האינטרנט הרשמי של ירח אדום (באנגלית) "ירח אדום", במסד הנתונים הקולנועיים IMDb (באנגלית) "ירח אדום", באתר נטפליקס "ירח אדום", באתר AllMovie (באנגלית) "ירח אדום", באתר Rotten Tomatoes (באנגלית) "ירח אדום", באתר Box Office Mojo (באנגלית) "ירח אדום", באתר Metacritic (באנגלית) "ירח אדום", באתר אידיבי "ירח אדום", במסד הנתונים הקולנועיים KinoPoisk (ברוסית) Catherine Hardwicke's horror version of 'Little Red Riding Hood'. 'Twilight' director Catherine Hardwicke talks new project: 'The Girl With the Red Riding Hood'.
חטיפת לואיס אלבינו

לואיס ארמנדו אלבינו בן ה-6 נחטף ב-21 בפברואר 1951 באוקלנד, קליפורניה. בשנת 2024 הוא אותר חי בחוף המזרחי והתאחד מחדש עם משפחתו כ-73 שנים לאחר שנחטף. אלבינו נולד בפוארטו ריקו, הוא אחד משישה ילדים במשפחתו, כשנה וחצי קודם לחטיפתו היגרה משפחתו למערב אוקלנד. ב-21 בפברואר 1951 שיחק לואיס בן ה-6, עם אחיו רוג'ר שהיה אז בן 10, בפארק ג'פרסון סקוור באוקלנד. אישה זרה ששוחחה עמו בספרדית, פיתתה אותו להתלוות אליה בהבטחה שתקנה לו ממתקים, אחיו רוג'ר עקב אחריהם זמן מה עד ששב הביתה לקרוא לעזרת מבוגר. המשטרה המקומית לא התייחסה ברצינות לסיפורו של האח והעריכה שהילד נפל למקווה מים סמוך. לפיכך החיפושים התמקדו באזור מפרץ סן פרנסיסקו עד להפסקתם. החוטפת הטיסה אותו לחוף המזרחי, שם הוא גדל על ידי בני זוג אותם החשיב להוריו, הוא שירת בצבא ארצות הברית במלחמת וייטנאם, עבד ככבאי ונולדו לו ילדים ונכדים. אמו, אנטוניה, הייתה פונה מעת לעת למשטרה המקומית כדי לברר מה עלה בגורלו של בנה, עד לפטירתה בשנת 2005. בשנת 2020 ביצעה אחייניתו של לואיס, אלידה אלקין בדיקת DNA מקוונת וגילתה התאמה של 22% לגבר זר, אך היא לא הצליחה ליצור עמו קשר. בשנת 2024, לאחר שפנתה המשפחה למשטרה יצרה זו קשר עם לואיס ולאחר שבוצעה בדיקת DNA הובררה זהותו, והוא נפגש עם אחיו ואחותו. ה-FBI הודיע שסגר את תיק הנעדר שלו, אך חקירת החטיפה נמשכת. Susie Beever, Boy abducted aged six found alive 73 years on- but there's heartbreaking news, The Mirror, ‏2024-09-21 (באנגלית) ערן סיקורל, ארצות הברית: נחטף בגיל שש והתאחד עם משפחתו לאחר 70 שנים, באתר כאן – תאגיד השידור הישראלי, 23 בספטמבר 2024 אסור לפספס‏, ילד שנחטף בגיל שש נמצא בחיים אחרי 73 שנים - אבל יש חדשות קורעות לב, באתר וואלה, 24 בספטמבר 2024 איתמר שוורץ, נחטף כשהיה בן 6 ונמצא על ידי בני משפחתו 70 שנה לאחר מכן, באתר חדשות 13, 25 בספטמבר 2024 נחטף ב-1951 כילד בן 6, ונמצא בחיים אחרי 73 שנה, באתר ynet, 26 בספטמבר 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חטיפת לואיס אלבינו".
צ'טסווד וסט

צ'טסווד וסט (באנגלית: Chatswood West) הוא פרוור בסידני, המנוהל על ידי עיריית וילובי (City of Willoughby). צ'טסווד וסט ממוקם בדרום הגדה הצפונית, בערך 11 ק"מ צפון-מערבית למרכז העסקים הראשי של סידני. מעבריו מצויים הפרוורים ליין קוב וסט, ארטרמון וליין קוב מדרום, נורת' רייד ומקוורי פארק במערב, לינפילד ורוזוויל בצפון, וממזרח הפרוור גובל בצ'טסווד. הפרוור קטן יחסית וחצוי לשטח מזרחי ומערבי על ידי נהר ליין קוב. גשר פולרס חוצה את הנהר ומקשר בין שני החלקים. צ'טסווד וסט (כמו הפרוור הסמוך צ'טסווד) קרוי על שמה של שרלוט "צ'טי" הארנט, בצירוף החורשה שגדלה במקום לפני הקמת הפרוור. בשנת 1963 היה הפרוור זירת רצח מסתורי, כשגופותיהם של ד"ר גילברט בוגל וגברת מרגרט צ'נדלר התגלו בנהר ליין קוב, לא רחוק מגשר פולרס. הפרוור הופרד ליחידה עצמאית מצ'טסווד רק בשנת 2006. הפרוור משמש כמעט בלעדית למגורים, עם מרכז מסחרי קטן סביב גשר פולרס. הבתים הם כמעט תמיד וילות צמודות-קרקע. בפרוור אין בתי ספר, והתלמידים שגרים בו נוסעים לצ'טסווד וליין קוב נורת' הסמוכים כדי להגיע לבתי ספרם. אין בפרוור תחנת רכבת, ורק שני קווי אוטובוס משרתים אותו - קווי 255 ו-256. מדיה וקבצים בנושא צ'טסווד וסט בוויקישיתוף צ'טסווד וסט, Dictionary of Sydney ערך זה הוא קצרמר בנושא גאוגרפיה של אוסטרליה ובנושא יישובים באוקיאניה. אתם מוזמנים לתרום לוויקיפדיה ולהרחיב אותו.
מתיו דומיניק

מתיו סטוארט "מאט" דומיניק (באנגלית: Matthew Stuart "Matt" Dominick;‏ נולד ב-7 בדצמבר 1968) הוא טייס ואסטרונאוט אמריקאי שטס לחלל כחבר משלחות לתחנת החלל הבין-לאומית. מתיו דומיניק נולד וגדל בעיירה ויט רידג' שבמדינת קולורדו. בשנת 2005 סיים לימודי הנדסת חשמל באוניברסיטת סן דייגו (USD). לאחר סיום הלימודים הוא התגייס לצי ארצות הברית וסיים קורס טיס למטוס F/A-18 סופר הורנט. לאחר סיום הקורס הוא השתתף בטיסות מעצביות כתמיכה בפעלות צבא ארצות הברית באפגניסטן. בהמשך הוא סיים לימודי תואר שני בהנדסת מערכות בבית הספר של הצי ללימודים מתקדמים וקיבל הסמכה כטייס ניסוי. הוא פעל כטייס ניסוי בממספר פרויקטים. ביוני 2017 ביותו במשימה על סיפון נושאת מטוסים רונלד רייגן (CVN-76) דומיניק קיבל אישור להתחיל קורס בהכנה לטיסות חלל. הקורס נמשך שנתיים. ביוני 2017 ביותו במשימה על סיפון נושאת מטוסים רונלד רייגן (CVN-76) דומיניק קיבל אישור להתחיל קורס בהכנה לטיסות חלל. הקורס נמשך שנתיים. דומיניק היה חבר בצוות גיבוי לפני שהוצב במשימת טיסה לחלל. במרץ 2024 דומיניק טס לחלל בטיסה SpaceX Crew-8 כמפקד צוות. הוא הצטרף למשלחת מס' 70 לתחנת החלל הבין-לאומית בפיקוד של אנדראס מוגנסן. לאחר סיום פעילות המשלחת הוא הצטרף למשלחת מס' 71 לתחנת החלל הבין-לאומית בפיקוד של אולג קונוננקו ועבר למשלחת מס' 72 לתחנת החלל הבין-לאומית בפיקוד של סוניטה ויליאמס. הוא מתוכנן לחזור לכדור הארץ בשנת 2025. מדיה וקבצים בנושא מתיו דומיניק בוויקישיתוף ביוגרפיה מידע באתר נאס"א מתיו דומיניק, ברשת החברתית אקס (טוויטר) מתיו דומיניק, ברשת החברתית אינסטגרם
תרבות הברו

תרבות ה"ברו" היא תת-תרבות שמדגישה אחווה גברית וכוללת התנהגויות כמו הומור גס, אמירות פוגעניות, תחרותיות, והעדפת חברים גברים על פני נשים. היא נחשבת לסוג של גבריות רעילה, ונצפתה בסביבות שונות, בהן תאי סטודנטים, מקומות עבודה, קבוצות ספורט וסביבות חברתיות נוספות. תרבות ה"ברו" מושרשת בארצות הברית ובמדינות המערב, אך היא נצפתה גם במדינות נוספות. לעיתים קרובות תרבות כזו מדירה נשים ויוצרת סביבה לא נעימה עבורן. המונח "ברו" משמש לתיאור אחוות גברים, החולקים ביניהם קשרים חזקים ומחויבות הדדית. תרבות ה"ברו" מעודדת אינטראקציות בין גברים, שכוללות לעיתים קרובות פעילויות משותפות כמו צפייה במשחקי ספורט, שתיית משקאות אלכוהוליים ודיונים על נושאים הנתפסים כ"גבריים". המונח "ברו" נגזר מהמילה "brother" (אח), שמתארת תחושה של אחווה ושותפות בין גברים. השימוש במונח "Brother" החל בשנות ה-70 של המאה ה-20, בעיקר כדי לתאר ידידות בין גברים. בשנות ה-90 הקיצור "Bro" הפך לנפוץ, בעיקר באנגלית מקומית אפרו-אמריקאית, ויוצג בסרטי קולנוע רבים, בעיקר סרטי חבר'ה. באותה תקופה נוצר גם הביטוי "ברומנס" וביטויים נוספים באנגלית המבוססים על הקידומת "ברו". בבריטניה מקובל יותר הכיתוב Brah, וקיימים וריאנטים נוספים של הביטוי. למונח "אחי" בסלנג עברי יש משמעות דומה במקצת. בשנת 2023 חדר המונח "ברו" לשפה העברית, בפרט ברשת החברתית טיקטוק. תרבות ה"ברו" כוללת לעיתים קרובות הומור גס, בדיחות מיניות והתייחסות מזלזלת למראה החיצוני. התנהגויות אלה נתפסות על ידי נשים רבות כהערות פוגעניות ולעיתים מהוות הטרדה מינית. תרבות ה"ברו" מקדמת תחרותיות בין גברים, במיוחד בהקשרים מקצועיים. גברים עשויים להתחרות ביניהם על מעמד, על כוח ועל משאבים. תחרותיות זו עלולה לגרום להתנהגות כוחנית או אגרסיבית, ולניצול חולשות של אחרים כדי להשיג יתרון. תרבות זו מעדיפה חברות גברית על פני חברות נשית. גברים עשויים להיקשר זה לזה באופן רגשי, לשתף מידע וחוויות אישיות, ולהתייחס פחות לנשים, או להתעלם מהן. התנהגות מסוג זה במקום עבודה, למשל, עלולה להוביל לבידוד חברתי עבור נשים באותה סביבה, ולתחושה שהן לא רצויות או לא מוערכות. יתרה מזו, בסביבה כזו גברים עשויים להעדיף אחד את השני על פני נשים ולקדם אחד את השני לתפקידים בכירים. מדיה וקבצים בנושא תרבות הברו בוויקישיתוף Laurie Essig, Hate Crimes Won’t End Until Toxic ‘Bro’ Culture Is Reformed, The Chronicle of Higher Education, ‏8 באפריל 2018 (באנגלית) Andrew Dunn, The evolution of bro culture, The DP, ‏25 באפריל 2022 (באנגלית) The rise of the portmanbro, OxfordWords blog, ‏9 באוקטובר 2013 (באנגלית) ניסן שור, "אחי" זה כל מה שרעיל בישראליות. קראו לי "ברו", באתר הארץ, 29 בפברואר 2024 Is Brock Turner a product of Bro Culture?, הבוסטון גלוב, ‏9 ביוני 2016 (באנגלית) A Quick and Dirty Tour of Misogynistic Bro Culture, ResearchGate, ‏4 בפברואר 2012 (באנגלית)
לאיוש פרלאגי

לאיוש פרלאגי (במקור פורייס, בהונגרית: Parlagi Lajos;‏ סנטש, 5 בינואר 1877 – אושוויץ, דצמבר 1944) היה שחקן תיאטרון וקולנוע יהודי-הונגרי, מנהל תיאטרון. פרלאגי עסק בכל בכישרון יוצא דופן: משחק בתיאטרון, משחק בקולנוע, ניהול חברות, ניהול תיאטראות, ניהול בית קולנוע, הפקות ועוד. לאיוש פורייס נולד במשפחה יהודית כבנם של דויד פורייס (1833–1906), עובד פרוות ושל לינקה (קרולינה) נוימן. הוא למד בבתי הספר למשחק של זולטאן הורבאט ושל סידי ראקושי, ולאחר מכן חתם על חוזה עם התיאטרון ההונגרי בבודפשט. משם עבר ללהקת התיאטרון של ג'רג' מיצ'אי, ולאחר מכן חתם עם ד"ר ינה ינוביץ', אצלו בילה 20 שנה כמזכיר, גזבר ראשי, שחקן ולבסוף כמנהל כל חברות של ד"ר ינוביץ'. בשנת 1921 מונה למנהל התיאטרון (ההונגרי) של אוראדיה וניהל את התיאטרון במשך שלוש שנים בכשרון ובמומחיות רבים ובהתלהבות, אולם בשל רגשותיו ההונגריים הוא נחשד על ידי השלטונות הרומניים שהחליפו את השלטון ההונגרי ב-1920, הואשם באירדנטה ולכן לא יכול היה להמשיך ולהוביל את התיאטרון. הוא פרש גם מהמשחק ויחד עם בלה היימן הקים חברת קולנוע בשם "חוג תיאטרון היימן". כמנהל הקולנוע, הוא תמיד פינה מקום על הבמה שלו להופעות וסצנות אמנותיות בנוסף לסרטי קולנוע. בין 1928 לבין 1933 הוא שוב היה מנהל תיאטרון באוראדיה ואז ב-1933 הזמין אותו הברון יאנוש קמן להיות המנהל של תיאטראות תליה בע"מ בקלוז'. אשתו הייתה אילונה הלנה ארליך, איתה התחתן בסגד ב-14 בדצמבר 1903. בתם אילונקה פרלאגי הייתה שחקנית. בשל יהדותה היא גורשה למחנה הריכוז שטוטהוף. גורלה לא נודע וככל הנראה נספתה בשואת יהודי הונגריה. Parlagi Lajos: Szinház. Emlékek és megfigyelések. Nagyvárad, [1941], "Grafika" Nyomdai Műintézet, 142+(2) p... (תיאטרון:זכרונות ספרו של לאיוש פרלאגי) עותק חתום של ספרו לקסיקון אמנות התיאטרון ההונגרי. עורך ראשי. ג'רג' סקיי. בודפשט, הוצאה לאור אקדמית, 1994. לקסיקון התיאטרון ההונגרי. עורך אלדאר שופפלין. בודפשט, אגודת השחקנים הלאומית ומכון הפנסיה, 1929. נתוניו במאגרי המוזיאון הספרותי פטפי. לקסיקון טרנסילבניה. עורך קלמן אושבאט. Oradea-Nagyvárad, Szabadsajtó Könyv- és Lapkiadó Rt., 1928. יוז'ף קטה: ספריית ידע לשימוש הציבור. שחקנים בטרנסילבניה (1919-1940). קלוז', פוליס, 2009. מדיה וקבצים בנושא לאיוש פרלאגי בוויקישיתוף לאיוש פרלאגי, במסד הנתונים הקולנועיים IMDb (באנגלית) "Születési bejegyzése a szentesi izraelita hitközség születési akv. 2/1877. folyószáma alatt". נבדק ב-2019-12-01. "Purjesz Dávid halotti bejegyzése a Budapest VI. kerületi polgári halotti akv. 375/1906. folyószáma alatt". נבדק ב-2019-12-01. "Házasságkötési bejegyzése a szegedi polgári házassági akv. 578/1903. folyószáma alatt". נבדק ב-2019-12-01.
Rock Believer Tour

Rock Believer Tour היה סיבוב ההופעות העשרים ושלושה של להקת הרוק הכבד הגרמנית סקורפיונז, אשר החל במדיסון סקוור גארדן, ניו יורק, ארצות הברית ב-6 במאי 2022 והסתיים בפורום אלטיס בראגה, בראגה, פורטוגל ב-16 ביולי 2023. סיבוב זה נועד לקדם את אלבום האולפן התשעה עשר של הלהקה, Rock Beliver. רשימת שירים זו מייצגת את הופעת סקורפיונז בהיכל מנורה מבטחים, תל אביב, ישראל ב-9 ביולי 2022, וזו אינה מייצגת בהכרח הופעות אחרות שהתקיימו במסגרת סיבוב זה. "Gas in the Tank" "Make It Real" "The Zoo" "Coast to Coast" "Seventh Sun" "Peacemaker" "Bad Boys Running Wild" "Delicate Dance" "Send Me an Angel" "Wind of Change" "Tease Me Please Me" "Rock Believer" "New Vision" "Blackout" "Big City Nights" הדרן "Still Loving You" "Rock You Like a Hurricane" קלאוס מיינה – זמרה מתיאס יאבס – גיטרה מובילה, גיטרת קצב, גיטרת סלייד, קולות רקע רודולף שנקר – גיטרת קצב, גיטרה מובילה, קולות רקע פאבל מציודה – בס, קולות רקע מיקי די – תופים פיל קמבפל – גיטרת קצב (הופעות 13 ו-49 בשיר "Rock You Like a Hurricane") אינגו פוביצר – גיטרת קצב (הופעה 45 בשיר "Delicate Dance") פיליפה נסיל – גיטרת קצב, קולות רקע (הופעה 46 בשיר "Rock You Like a Hurricane") גרניקה מנצ'יני – קולות רקע (הופעה 46 בשיר "Rock You Like a Hurricane") אמלי ג'והנסון – קולות רקע (הופעה 46 בשיר "Rock You Like a Hurricane") מונה לינדגרן – בס, קולות רקע (הופעה 46 בשיר "Rock You Like a Hurricane") Scorpions at Menora Mivtachim Arena, Tel Aviv, Israel, Setlist, ‏9 July 2022
מידל קוב

מידל קוב (באנגלית: Middle Cove) הוא פרוור בסידני, המנוהל על ידי עיריית וילובי (City of Willoughby). הפרוור תחום על ידי המעגן אמצעי (Middle Harbour) ממזרח, צפון ודרום. מצפון לו ממוקם קאסל קוב (מפרצון הטירה) ומדרום לו קרג קוב (מפרצון הצוק). הפרוורים המקיפים אותו הם קאסל קוב מצפון, קאסלקרג מדרום, סיפורת' ממזרח ובמערב רוזוויל, צ'טסווד ונורת' וילובי. הפרוור היה אדמת ביצה ללא פיתוח עירוני במשך שנים, עד שבשנת 1957 יזם הנדל"ן דיק דאסלדורפ רכש את האדמה מממשלת ניו סאות' ויילס ויצר את הפרוור. משפחת דאסלדורפ גרה בפרוור בבניין עם עיצוב אדריכלי מרשים שהתבסס על עיצוב חלת-הדבש של פרנק לויד רייט, והיה דוגמה בולטת לעיצוב בניין אורגני. לפני התיישבות האירופאים באזור השטח היה חלק מנחלת שבט הקמרייגל, שעל שמם הפרוור הסמוך קמריי. הקמרייגל תוארו על ידי המתיישבים האירופאים ב-1790 כשבט חזק ובו לוחמים מרשימים, שנהגו לעקור את שיני אויביהם ולקשט בהם כלים ותלבושות. בפרוור הקטן מתגוררים כ-1,327 איש (נכון ל-2021) ולפי החלוקה הדתית כ-43% מזדהים כחסרי דת/חילונים, 24.9% קתולים, 13.6% אנגליקנים ו-2.1% בודהיסטים. אין אוטובוסים שמשרתים ישירות את הפרוור, אבל מהכביש הראשי במערב יש ארבעה קווים חוצים. מדיה וקבצים בנושא מידל קוב בוויקישיתוף מידל קוב, Dictionary of Sydney ערך זה הוא קצרמר בנושא גאוגרפיה של אוסטרליה ובנושא יישובים באוקיאניה. אתם מוזמנים לתרום לוויקיפדיה ולהרחיב אותו.